**ԱՄՓՈՓԱԹԵՐԹ**

«ՎԵԴՈՒ ԲԺՇԿԱԿԱՆ ԿԵՆՏՐՈՆ» ԵՎ «ՄԱՍԻՍԻ ԲԺՇԿԱԿԱՆ ԿԵՆՏՐՈՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅՈՒՆՆԵՐԻ ԿԱՆՈՆԱԴՐԱԿԱՆ ԿԱՊԻՏԱԼՆԵՐԸ ՆՎԱԶԵՑՆԵԼՈՒ, Հայաստանի Հանրապետության տարածքային կառավարման ԵՎ ենթակառուցվածքների նախարարության Պետական գույքի կառավարման կոմիտեին անշարժ գույք ամրացնելու եվ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆ «ԴԱՏԱԲԺՇԿԱԿԱՆ ԳԻՏԱԳՈՐԾՆԱԿԱՆ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆՆ ԱՆԺԱՄԿԵՏ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ տրամադրելու ՄԱՍԻՆ»

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ վերաբերյալ ՀՀ շահագրգիռ մարմինների առարկությունների ԵՎ առաջարկությունների վերաբերյալ

|  |  |
| --- | --- |
| 1. ՀՀ ֆինանսների նախարարություն  | 19․11․2022թ. |
| N 01/34-2/20281-2022 |
|  «Վեդու բժշկական կենտրոն» և «Մասիսի բժշկական կենտրոն» փակ բաժնետիրական ընկերությունների կանոնադրական կապիտալները նվազեցնելու, Պետական գույքի կառավարման կոմիտեին անշարժ գույք ամրացնելու և Հայաստանի Հանրապետության առողջապահության նախարարության «Դատաբժշկական գիտագործնական կենտրոն» պետական ոչ առեվտրային կազմակերպությանն անժամկետ և անհատույց օգտագործման իրավունքով անշարժ գույք տրամադրելու մասին» ՀՀ կառավարության որոշման նախագծի վերաբերյալ առաջարկություններ չունենք: | Ընդունվել է ի գիտություն։  |
| 2․ ՀՀ տարածքային կառավարման ԵՎ ենթակառուցվածքների նախարարություն | 22․11․2022թ. |
| N ԳՍ//31331-2022 |
| 1. Նախագծի վերնագրում և Նախագծում նշված «Պետական գույքի կառավարման կոմիտե» բառերից առաջ լրացնել «Հայաստանի Հանրապետության տարածքային կառավարման և ենթակառուցվածքների նախարարության» բառերը,
2. Նախագծի նախաբանում նշված «5-րդ հոդվածը» թիվն ու բառը փոխարինել «5-րդ հոդվածի 1-ին մասը» բառով ու թվերով,
3. Նշել, թե Նախագծի 5-րդ կետի 1-ին ենթակետում նշված աշխատանքների ապահովման համար անհրաժեշտ ծախսերն ում միջոցների հաշվին են իրականացվելու,
4. Նախագծի 5-րդ կետի 1-ին ու 2-րդ ենթակետերում նշված աշխատանքների իրականացման համար սահմանել ժամկետ՝ միաժամանակ 2-րդ ենթակետի համար սահմանված ժամկետը հաշվարկելով 1-ին ենթակետում նշված աշխատանքների ավարտից հետո,
5. Որպես նորմատիվ իրավական ակտի վավերապայման՝ Նախագծի վերջում լրացնել տվյալ իրավական ակտը ստորագրող պաշտոնատար անձի պաշտոնը, անվան սկզբնատառը և ազգանունը։
 | Բոլոր առաջարկություններն ընդունվել են։ Նախագծում կատարվել են համապատասխան փոփոխություններ։ |
|  3. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱԴԱՍՏՐԻ ԿՈՄԻՏԵ  | 21.11.2022 թ. |
| N ՍԹ/12873-2022 |
| Նախագծով նախատեսվում է Անշարժ Գույք 1-ի և Անշարժ Գույք 2-ի նկատմամբ, որպես առանձին գույքային միավորներ, կատարել իրավունքի պետական գրանցում Հայաստանի Հանրապետության անվամբ: «Գույքի նկատմամբ իրավունքների պետական գրանցման մասին» ՀՀ օրենքի (այսուհետ՝ Օրենք) 25-րդ հոդվածի 1-ին մասի 2-րդ ենթակետը սահմանում է, որ գույքի նկատմամբ իրավունքների պետական գրանցման համար պետք է ներկայացվի նաև գրանցվող հողամասի հատակագիծը, եթե` կատարվելու է 1998 թվականի մարտի 1-ից հետո գրանցված հողամասի սահմանների փոփոխության (բաժանման, միավորման կամ ուղղման), բացառությամբ գրանցված հողամասերի սահմանների միավորման, պետական գրանցում: Օրենքի 25-րդ հոդվածի 2-րդ մասի 2-րդ ենթակետի համաձայն՝ գույքի նկատմամբ իրավունքների պետական գրանցման համար պետք է ներկայացվի նաև շինության հատակագիծը, եթե կատարվելու է նոր ստեղծված (կառուցված) շինությունների նկատմամբ իրավունքների պետական գրանցում կամ գրանցված շինությունների վերակառուցման, բաժանման, ինչպես նաև այլ հիմքերով շինությունների մակերեսների փոփոխության պետական գրանցում: Հաշվի առնելով, որ «Մասիսի բժշկական կենտրոն» փակ բաժնետիրական ընկերությանը սեփականության իրավունքով պատկանող ՀՀ, Արարատի մարզ, քաղաք Մասիս, Հերացու 1 հասցեում (N 14102022-03-0053 վկայական) առկա է 15 միավոր անշարժ գույք, «Վեդու բժշկական կենտրոն» փակ բաժնետիրական ընկերությանը սեփականության իրավունքով իրեն պատկանող Հայաստանի Հանրապետության Արարատի մարզ, քաղաք Վեդի, Գայի փողոց, 2/30 հասցեում (N 30082022-03-0056 վկայական) 13 միավոր անշարժ գույք, անհրաժեշտ է Կադաստրի կոմիտեի ղեկավարի 2021 թվականի ապրիլի 8-ի N 75-Ն հրամանով հաստատված հավելվածի պահանջների համաձայն՝ բաժանվող յուրաքանչյուր մասի համար սահմանված կարգով կազմել առանձնացված հողամասի և շինության հատակագծեր:  Առաջարկում ենք Նախագիծը դնել շրջանառության մեջ անշարժ գույքերի բաժանումից և դրանց նկատմամբ իրավունքի պետական գրանցումներ իրականացնելուց հետո: | Առաջարկությամբ ներկայացված պահանջն ապահովված է։ Մասնավորապես՝ մինչև ներկայացված Նախագիծը շրջանառության մեջ դնելը ՀՀ օրենքով սահմանված կարգով իրականացվել է Անշարժ Գույք 1-ի և Անշարժ Գույք 2-ի չափագրում, ինչի արդյունքում հստակեցվել են հանձնման ենթակա Գույքերի տվյալները, այդ թվում նաև կազմվել են հողամասերի և շինությունների հատակագծերը։ Նշված հատակագծերը Անշարժ Գույք 1-ի և Անշարժ Գույք 2-ի նկատմամբ իրավունքները պետական գրանցման ներկայացնելիս կտրամադրվեն գրանցում իրականացնող մարմնին, միաժամանակ կկցվեն ներկայացվող Նախագծի փաթեթին։ |
| 4. ԱՐԱՐԱՏԻ ՄԱՐԶՊԵՏԱՐԱՆ | 17․11․2022թ․ |
| N 01//06216-2022 |
| Տեղեկացվում է, որ վերոնշյալ նախագծով առանձնացվող գույքի կազմում անհրաժեշտ է դիտարկել նաև Արարատի մարզ, քաղաք Վեդի, Գայի փողոց 2/30 հասցեում գտնվող (անշարժ գույքի սեփականության իրավունքի գրանցման վկայական՝ 30082022-03-0056) 58,67 քմ․ դիահերձարանի (կադաստրային ծածկագիրը՝ 03-004-0108-0053-007) և Արարատի մարզ, քաղաք Մասիս, Հերացու 1 հասցեում գտնվող (անշարժ գույքի սեփականության իրավունքի գրանցման վկայական՝ 14102022-03-0053) 187,62 քմ․ դիահերձարանի (կադաստրային ծածկագիրը՝ 03-003-0070-0010-011) մասնաշենքերով զբաղեցրած տարածքների զբաղեցրած, պահպանման և սպասարկման համար անհրաժեշտ հողամասերը: Տվյալ տարածքներով ծանրաբեռնված հողամասերը ևս հանդիսանում են «Վեդու բժշկական կենտրոն» և «Մասիսի բժշկական կենտրոն» ՓԲԸ-ների սեփականությունը: | Առաջարկությունը չի ընդունվել։ Հիմք ընդունելով ՀՀ քաղաքացիական օրենսգրքի 209-րդ հոդվածի 1-ին մասը, սեփականատիրոջը պատկանող հողամասի վրա գտնվող շենքի կամ շինության նկատմամբ սեփականության իրավունքը փոխանցելիս օտարվում են նաև շենքի, շինության զբաղեցրած հողամասի մասը, ինչպես նաև հողամասի նկատմամբ այն իրավունքները, որոնք անհրաժեշտ են շենքի, շինության օգտագործման և սպասարկման համար: |
| ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ | 09․12․2022թ․ |
| 01/27.1/55081-2022 |
| ««Վեդու բժշկական կենտրոն» և «Մասիսի բժշկական կենտրոն» փակ բաժնետիրական ընկերությունների կանոնադրական կապիտալները նվազեցնելու, Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին անշարժ գույք ամրացնելու և Հայաստանի Հանրապետության առողջապահության նախարարության «Դատաբժշկական գիտագործնական կենտրոն» պետական ոչ առևտրային կազմակերպությանն անժամկետ և անհատույց օգտագործման իրավունքով անշարժ գույք տրամադրելու մասին» Հայաստանի Հանրապետության կառավարության որոշման նախագծի 1-ին կետի 1-ին և 2-րդ ենթակետերով գույք 1-ը սահմանված է հաշվեկշռային արժեքով, իսկ գույք 2-ը՝ կադաստրային արժեքով: Այսպիսով՝ անհրաժեշտ է պարզաբանել վերոնշյալ գույքերի արժեքները տարբեր հաշվարկային արժեքով սահմանելու կարգավորման անհրաժեշտությունը: | Նախագծում կատարվել է փոփոխություն։ Նախատեսվող 2 գույքերի դեպքում էլ նշվել է կադաստրային արժեքը։ |